
Leanne Tromp experto riba "digitale geletterdheid" na Scol Preparatorio 
Aurora 


TA ENCURASHA SCOLNAN PA IMPLENTA DIGITALISACION 
DEN ENSEÑANSA PASOBRA E TA YUDA MUCHANAN HOPI 


Den cuadro di e proyecto 
di  Edutech organisa 
pa Gobierno y Futura, 
scolnan tin e posibilidad 
pa participa y bin na 
remarca pa financiamento 
di materialnan innovativo 
pa scol. Scol Preparatorio 
Aurora ta un di e scolnan 
cu a resulta ganador y asina 
a ricibi fondo pa cumpli cu 
e meta pa pone borchinan 
digital den cada klas. 


Leanne Tromp kende 
ta meastra di klas 1 y 
experto riba "digitale 
geletterdheid" na Scol 
Preparatorio Aurora, a 
splica cu prome cu el a 
finalisa su curso, e mester a 
indica un meta cu e lo kier 
a mira realisa na scol den 
cuadro di digitalisacion. 
Unabes cu a completa e 
curso, conhuntamente 
cu directora di e scol a 
cuminsa traha riba un plan 
pa mira con por realisa 
e meta aki. Inicialmente 
tabata conecta laptop na 
television cu waya HDMI 
y asina duna les haciendo 
uzo di Powerpoint cual 
e muchana tabata haya 
hopi interesante. Ademas, 
como parti di e meta pa 
sigui cu e procesonan 
di digitalisacion, e 
maestronan a cuminsa 
warda lesnan di idioma 
den Google Drive pa por 
reusa e siguiente añanan, 
cual tabata bayendo hopi 
bon. 


Dia cu a tuma nota di e 
proyecto di Edutech cu 


Gobierno y Futura a lansa, 
a pensa dibiaha cu e ta 
un bon idea pa aplica pe. 
Ademas, como cu e scol 
ya caba tabatin un plan 
pa digitalisacion, a haci 
uzo di esaki y a yena e 
rekisitonan cual a conduci 
na e gran noticia despues 
di algun luna esta, cu Scol 
Preparatorio Aurora a 
wordo scogi como un di e 
ganadornan. Awor cada cla 
tin un borchi digital pa e 
mcuhanan por haya les for 
di dje. 


ʻE ta super nice pa por a 
haya e sponsorship aki, 
paso normalmente e no ta 
facil pa yega na algo asina. 
Pero e tabata un meta cu 
nos tabatin paso awendia 
tur mucha ta haci uzo di 
articulo digital, juffrouw 
Tromp a expresa. 


A pesar cu e enfoke 
primeramente tabata 
riba idiomanan, e lesnan 
a tarves di e borchinan 
digital ta enfoca tambe 
riba diferente area entre 
otro matematica. 
Finalmente juffrouw 
Tromp a indica cu e 
ta contento di mira e 
entusiasmo di e muchanan 
ora cu ta haci uzo di e 
borchinan digital. Ta 
mira cu e muchanan ta 
mas motiva y tin mas 
participacion den les. Di e 
forma aki Scol Preparatorio 
Aurora ta sigui cumpli 
cu su metanan y ta hopi 
agradecido na Gobierno y 
Futura pa e oportunidad. 

A pasa 15 luna y CAPA/SEPPA ta keto 
riba e ladronicia di 200 mil florin 


E doñonan di e placa mes no sa nada-nada-nada 


Tin precupacion atrobe bao di miembronan 
di CAPA. Tabata dia 25 di Maart 2022 cu 
directiva di CAPA a core yama un reunion 
riba e kehonan treci dilanti pa Solo di Pueblo, 
unda tabatin indicacion di un carta basta 
cayente di Centrale Bank pa CAPA. A pasa 
15 luna cu e directiva a keda di yama un otro 
reunion, y te cu dia di awe, nada-nada-nada. 
Articulo 21, lid 2 di statuut ta bisa cu reunion 
general anual mester tuma lugar prome cu 
1 juni di aña vigente. Na 2022 no tabatin y 


awor na 2023 nada. Esaki ta dos violacion 
fragante di statuut. E pregunta ta kico a 
pasa cu interesnan, cualnan ta pertenece na 
miembronan? 


Tin un silencio hermetico y e doñonan di e 
placa mes no sa kico ta pasando cu nan placa. 
Directiva te dia di awe no a sali bisa ta ken a 
horta e placa y ken tur ta responsabel. 


SOLO DI PUEBLO a compronde cu tin un 


grupo basta precupa cu ta yamando un accion 
contra CAPA, pasobra nan ta opina cu ta 
dimas. Algun di e miembronan ya tin edad 
mas halto y nan egt mester nan placa y CAPA 
no kier responde. 


Pues, ta realmente un situacion di atraco den 
dia cla. 


Ta spera cu CAPA lo por reCAPAsita y cuminza 
duna cuenta na su miembronan. 


Asociacion di Specialistanan HOH (ASHA) y di 
CMC (MSCMC) ta firma acuerdo di intencion pa 
colaboracion 


Aruba 15 di juni, 2023 — E 
Asociacion di Spesialista 
di Aruba (ASHA) y e 
Asociacion di staf Médiko 
di Corsou (MSCMC) ta 
anuncia cu nan a firma 
un acuerdo di un aña 
destina pa fomenta 
miho colaboracion entre 
e dos hospitalnan. E 
partnership strategico aki 
ta busca di brinda servicio 
di atencion medico di 
calidad halto riba e 
islanan di Aruba y Corsou. 
Ademas, e acuerdo ta 
describi  plannan pa 
posibel colaboracion cu 
personal mediconan di 
e otro hospitalnan ku 
ta miembro di DCHA 
(aliansa di hospitalnan di 
islanan Caribe Hulandes) 
pa sigui mehora e calidad 
den region. 


E panorama di atencion 
medico na Aruba y 
Corsou ta cla pa presencia 
un transformacion 
significante na medida 
cu ASHA y MSCMC uni 
forsa. Dor di combina 
experiencia, recurso 


y conocemento, e dos 
organisacionnan tin 
como obhetivo garantisa 
atencion medico di prome 
nivel na e comunidad 
local. 


E esfuersonan di 
colaboracion akitaimplica 
un fase inicial extensivo di 
investigacion, cu ta cubri 
varios aspecto crucial 
pa un implementacion 
exitoso di e partnership. 
E implicacionnan legal, 
metodonan di trabou, 
incluyendo protocolnan 
y procesonan, y tambe e 
integracion di practicanan 
medico riba e islanan, 
ta bai wordu examinda 
profundamente y den e 


limitenan di e ambito 
legal. E investigacion 
integral lo habri 


caminda pa un sistema 
di cuido integral cu ta 
beneficia pashentnan y 
profesionalnan medico. 


ASHA y MSCMC ta 
reconoce e importancia di 
colaboracion mas aya di 
nan mesun islanan. Nan 


ZN 
|{ Curaçao Medical Center 
ÄI 


ta explora activamente e 
oportunidad pa partner 
cu e otro hospitalnan 
di Caribe Hulandes pa 
promove un elevacion di 
e standardnan mediko di 
henter e region. Trahando 
hunto por probecha di 
recursonan comparti, y 
contribui na sigui mehora 
e servicionan mediconan 
den e region. 

ASHA 


Tanto como 


MSCMC ta compromete 
pa garantisa un proceso di 
integracion eficiente. 

Lo involucra 
profesionalnan 
mediconan, partidonan di 
interes y comunidadnan 


local pa recompila 
informacion y aporta 
na henter e fase di 
investigacion. E enfoke 
inclusivo aki tin como 


obhetivo pa aporta 
e necesidadnan y 


Horacio Oduber 


HOSPITAL 


preocupacion di tur 
partido envolve y facilita 
un transicion pa un 
sistema di salud mas 
conekta cu otro. 


Hunto, nan ta aspira 
pa crea un esfera cu 
ta fomenta inovacion, 
colaboracion y exelencia, 
locual na final lo trece 
miho resultado y 
satisfacion di pashentnan. 

MINISTER ENDY CROES A REUNI CU MINISTER 
PLENIPOTENCIARIO ADY THIJSEN UNDA A TRATA DIFERENTE 
PUNTO IMPORTANTE PA E STUDIANTENAN NA HULANDA 


Recientemente, Minister Endy 
Croes a reuni cu Minister 
Plenipotenciario na Hulanda 
mr. Juan Ady Thijsen. Minister 
Thijsen a duna Minister Endy 
Croes informacion riba su vision 
y maneho pa Arubahuis. Tambe, 
durante e reunion Minister 
Thijsen a dialoga cu Minister 
Endy Croes riba e situacion di nos 
studiantenan na Hulanda. 


Minister Thijsen a haci entrega 
na mandatario di Enseñansa 
di un rapport titula Advies 
Hardnekkige Problemen van 
de Arubaanse Studenten in 
Nederland. E investigacion a 
wordo conduci door di Arubahuis 
unda a trata diferente punto 
di importancia, manera, eœ 
problematica di vivienda, 
“samenwerkingsovereenkomst” 
entre Land Aruba y DUO, tambe 
a indica e pro y contra di e 
studiantenan cu no ta obliga pa 
haya guia di mentornan despues 
di e prome aña di estudio. Esaki 
sigur ta un punto cu mester 
analisa. Minister Endy Croes 
ta indica cu mester evalua si ta 
necesario pa trece un cambio di 
esaki. Pa asina garantisa cu nan 
ta keda den bista di Arubahuis y 
Gobierno di Aruba cu e meta di 
trece nan Aruba bek despues di 


finalisa nan estudio. 


Un otro problematica cu ta 
wordo menciona den e rapport 
ta e fenomeno di ‘Free Movers’, 
ta trata aki di studiantenan 
cu despues di a termina scol 
secundario ta continua cu nan 
estudio riba nan mes, nan no ta 
aplica pa un Arubalening y no ta 
notifica ningun departamento. 
Tambe, a dialoga riba un 
posibel database, unda por tin 
contacto cu e studiantenan aki. 
Minister Endy Croes a informa 
Minister Thijsen cu riba e nivel 
di Vier Landenoverleg e cuater 
Ministernan den Reino a caba 
di firma un proyecto cu yama 
Studie Alliance / Studiesucces na 
unda cu den e acuerdo aki lo bay 
inverti riba e database. E proyecto 
aki ta den palabracion y no ta 
concretisa ainda. Minister Endy 
Croes a gradici Minister Thijsen 
pa e puntonan valioso cu el a trece 
dilanti, unda cu no solamente a 
efoca riba e problema, pero tambe 
a duna conseho con Arubahuis por 
yuda resolve e problematicanan 
aki. Concluyendo, Minister Endy 
Croes a expresa cu e tabata un 
bon reunion y semper ta un placer 
pa ricibi bishita di colega y amigo 
Sr. Ady Thijsen. 

Na final di e reunion Minister 


Plenipotenciario Thijsen a entrega 
Minister Endy Croes un buki cu 
tur informacion di e contactonan 


cu por conduci na colaboracion 
den futuro cu departamento 
instanciannan na Hulanda. 


RECAPITULACION DI E GRAN CLAUSURA DI WEGANAN 
ESCOLAR 2023 


Masha pabien na e scol- y alumnonan pa participa y engrandece Weganan Escolar 


Diabierna ultimo, na Joe Laveist 
Sport Park a tuma luga clausura di 
Weganan Escolar 2023. Weganan 
Escolar ta un proyecto presenta 
pa Ministerio di Enseñansa y 
Deporte, IBISA y Gabinete Wever 
— Croes II. Aruba por mira atras 
na dos siman di competencia 
escolar sumamente exitoso cu a 
inicia dia 26 di mei y a culminda 
dia 10 di juni. Un total di 45 scol y 
alrededor di 1000 alumno di scol 
preparatorio, basico y secundario 
di Aruba a enfrenta otro den un 


competencia amistoso den shete 
(7) diferente disciplina, entre otro, 
badminton, functional fitness, 
volleyball, basketball, futbol, 
beach tennis y baile deportivo. 
Minister Endy Croes ta gradici 
directivanan di scol, cabesante- y 
docentenan di gym pa sostene e 
proyecto. 


Tambe, mandatario di deporte ta 
gradici e mayornan cu ta apoya y 
sostene nan yiu den nan deporte 
faborito. Deporte ta trece union! 


a EE 


gi 

Diahuebs anochi na The Old 

Cunucu House a tuma lugar 
e “Diploma uitreiking?” pa e 
graduadonan di e estudio di MGZ. 
Minister Oduber ta hopi orguyoso 
di tur cu a logra finalisa e estudio 
aki exitosamente. E mandatario 
mes no por tabata presente e 
anochi aki pero a encarga sra. 
Judelca Briceno pa duna e 14 
graduadonan un reconocimento 
bon mereci di su parti. 
E estudio di MGZ tabata tin un 
duracion di 2 aña y ta resorta bou 
maneho di Sociaal-Psychiatrische 
Dienst (SPD). MGZ ta un estudio 
riba nivel di HBO, e ta pa 
enfermera/o di MBO nivel 4 cu 
kier specialisa den cuido di salud 
mental. Esaki ta un specialisacion 
hopi importante cu Aruba tin 
mester di dje. 


Minister Oduber tabata esun cu 
a presupuesta placa pa e estudio 


Address: Ooststraat #5, Oranjestad 


Minister Dangui Oduber 
ARUBA TIN 14 PROFESIONAL NOBO SPECIALISA DEN 
ENFERMERIA DI SALUD MENTAL (MGZ) MASHA PABIEN! 


aki por a continua despues di 10 
aña cu e estudio tabata scondi 
den lachi. Pa mehora e calidad 
di cuido mester inverti den nos 
profesionalnan locual Minister 


Oduber a bin ta haciendo desde 
cu e la bira minister. 

Minister Dangui Oduber ta 
manda felicitacion y ta desea tur 
e 14 graduadonan tur clase di 


UUP ER 
HOPPING 


exito den nan carera nobo den 
enfermeria di salud mental. Nos 
compromiso pa sigui inverti den 
nos profesionalnan ta continua. 


y 


~ Panja di baby, mucha, 


homber y muhe 


(pariba di awg. 10,-) 


— Tur slof, sapatu y keds 


pa mucha y adulto 


(pariba di awg. 10,-) 


~ Tur Cortina 


— Tur comforters y sets 


~ Tur Articulo di cas 


~ Tur Articulo di cushina 


~ Tur tapijt 


~Tur serbete y napkins 


~Tur panja di cama 


~ Tur coi hunga 


FREE PARKING! Parking gratis net banda di nos edificio 


Tel: 5822818 

Prome Minister Evelyn Wever-Croes: 


Despues di evaluacion di US State Department pa loke 


ta trata traficacion di hende, 


ARUBA TA WORDO UPGRADED PA TIER 2 


Aruba ta wordo considera como un “best practice” 
pa e region y pa islanan SIDS 


Diabierna 16 di juni mainta, 
durante conferencia di prensa 
di Gobieno di Aruba, Prome 
Minister Evelyn Wever-Croes, 
Minister di Husticia Rocco Tjon y 
Directora di Coórdinatiecentrum 
mensenhandel en 
mensensmokkel (CMMA), señora 
Jeannette Richardson Baars, a 
anuncia cu US State Department 
a ‘upgrade Aruba pa Tier 2. E 
topico di "Mensenhandel en 
Mensensmokkelen” a wordo trata 
durante e conferencia di prensa 
y a duna splicacion amplio riba e 
esfuersonan haci y e proceso pa 
wordo evalua y yega bek na Tier 
2, 


Prome Minister a remarca cu 
lamentablemente na Aruba 
tambe e problema aki ta existi. 
Sinembargo awe nos tur mester 
ta satisfecho y agradecido cu e 
"upgrading" di Aruba, hincando 
nos den un miho ranking pa 
loke ta trata e maneho riba e 
problematica di traficacion di 
hende. Aruba tabata tres aña riba 
e "watchlist", na unda a traha 
hopi duro pa por a move bek den 
tier 2. 


Aruba ta hopi cerca di Venezuela 
y pa e simpel hecho cu tin e crisis 


migratorio, Aruba su cercania 
ta keda un punto di interes pa 
Merca. Awor nan a revisa tur nos 
sistemanan y procesonan y bin 
na e conclusion cu Aruba a haci 
su mehoracionnan considerabel. 
“Mi ta gradici tur cu a haci 
esaki posibel y un danki pa e 
trabou grandi. Cu esaki nos ta 
compronde cu Aruba por wordo 
considera como un ‘best practice’ 
pa e region y pa islanan SIDS, 
Aruba ta un di e poco islanan den 
Caribe cu ta den Tier 2 y cu nos a 
wordo pidi pa yuda otro islanan 


tambe cu e experiencia cu nos 
tin”, Prome Minister a duna di 
conoce. 


Prome Minister a indica cu ta 
importante pa Aruba mantene 
e ranking aki pasobra si no 
mantene e ranking y bay den 
Tier 3, esaki lo tin dañonan 
gigantesco pa Aruba. Dañonan 
pa e imagen di Aruba, economico 
y pa turismo especialmente 
pasobra State Department lo 
pone un aviso riba nan website 
pa turistanan ta mas alerta ora di 


Cambia perspectiva 
tocante obesidad: 


Sa bo number y midi 
bo peso 


> ¡CONFERENCIA 


t 


PRENSA 


Arubo 


bin Aruba si nan realisa cu Aruba 
no ta pone atencion na traficacion 
di hende. “Pues e ta importante 
pa Aruba, pa nos mantene y/of 
mehora e ranking aki. Nos ta den 
recuperacion, turismo ta nos pilar 
economico y p'esey ta imporatnte 
pa tur hende duna di nan banda 
pasobra combati traficacion di 
hende no ta solamente den man di 
CMMA of di Gobierno di Aruba, 
sino den man di tur ciudadano di 
nos pais”, Prome Minister Evelyn 
Wever-Croes a enfatisa. 

DNM a participa na e workshop di 
Sternchinan y nan Habitat 


Directie Natuur en Milieu (DNM) 

a participa na un workshop di 
4 dia tocante e necesidad di 
conservacion di Sternchi y tambe 
maneho di nan habitat. 


E workshop tawata organisa pa 
Fundacion Parke Nacional Aruba 
(FPNA), duna pa e experto den 
Terns, Dr. Adrian Delnevo, cu 
tin mas di 20 aña di experiencia 
studiando e ternsnan aki na 
Aruba. Terns ta e terminologia 
na Ingles y na Papiamento nos ta 
yama nan Sternchi. Aki na Aruba 
tin 10 sorto di Sternchi cu ta cria 
y broei, y esaki no ta e caso na 
otro parti di mundo. Ta bon pa 
remarca cu ta algun di e sortonan 
di Sternchi cu ta cria y broei 
aki, ta protegi pa e leynan local, 
e Landsbesluit bescherming 
inheemse flora en fauna (AB 2017 
no 48). Locual ta remarcabel 
pero tristo pa menciona ta cu 
e populacion di Sternchinan ta 
bahando. DNM ta gradici FPNA 
cu a extende e invitacion na DNM 
y ta gradici Dr. Adrian Delnevo 
pa comparti su conocemento di e 
Sternchinan. 


E meta di e workshop aki tawata 
pa siña mas di Sternchinan y 
e necesidad di conservacion 
cu tambe ta encera un miho 
maneho di nan habitat. Durante e 
workshop aki, e participantenan 
di DNM, rangersnan di FPNA 
y tambe representantenan di 
Aruba Birdlife Conservation 
(ABC) a siña mas con ta monitor 
e sortonan aki. E coleganan di 
DNM su afdeling di Onderzoek 
en Monitoring a keda hopi 
impacta door di e workshop. 
Un di e coleganan a expresa cu 
tawata hopi emocionante pa 
scucha momento cu Sr. Delnevo 
ta bisa “You are seeing here the 
world largest colony of Cayenne 
in the World, you are not going 
to see this anywhere else in the 
world”, y tur hende a keda keto pa 
contempla e momento. E colega a 
bisa: “Esaki ta algo cu lo keda cu 
mi pa semper.” 


E nombernan di e strenchinan 
na Papiamento ta lo siguiente: 1. 


Cayenne Tern - Sternchi grandi 
2. Cabot's Tern - Sternchi grandi 
americano 3. Common Tern - 
Sternchi comun 4. Roseate Tern 
- Sternchi pecho roos 5. Least 
Tern - Sternchi chikito 6. Brown 
Noddy - Noddy bruin 7. Black 
Noddy - Noddy preto 8. Sooty 
Tern - Sternchi bachi preto 9. 
Bridled Tern - Sternchi bril 10. 
Royal Tern - Sternchi di rey. 

Riba e prome dia di e workshop 
tawata mas tanto e parti 
teoretico. Con ta diferencia e 
parhanan specialmente esunnan 
cu ta parce otro hopi manera e 
Bridled Tern y e Sooty Tern. E 
otro dianan e grupo por a wak 
unda e sternchinan ta broei, con 
nan habitat ta y con nan ta broei. 
Cada sorto di sternchi y otro 
parhanan tin nan mesun habitat 
pa broei. Por ehempel, e Brown 
Noddy ta hay'e mas paden den e 
vegetacion, y e Laughing Gulls ta 
broei mas den “low vegetation”, 
dus den yerba of riba e flora 
banana di rif. E parhanan aki ta 
forma un peliger pa e populacion 
di strenchinan mirando cu nan 
ta mata y come e webonan di e 
strenchinan. 

E sorto, Bridled, ta broei riba 
baranca, e Sooty ta broei na rand 
di vegetacion. Bo ta hay'e bou di 
por ehempel un Fofoti, e Cayenne 
mester di un espacio mas bashi. 


Pa gran parti di e dianan cu a 


sigui, e grupo a conta e “AON” 
apparently occupied nest, 
esaki por ta un neishi cu a bira 
recientemente bashi, un cu tin 
webo den dje y tambe un cu 
puyito ainda den dje. E grupo 
a conta AON's cu tin Laughing 
Gulls, Sooty y Brown Noddy's, 
Bridled y unda e Cayennenan ta 
broei. Tambe e grupo a conta e 
Least Tern-nan na north Coast. 
Esakinan tawata masha dificil pa 
wak e neishinan y masha facil por 
trapa ariba nan. P'esey mester a 
cana cu hopi cautela. Lo warda 
tur dato cu nos a colecta. 
Pa e ultimo parti, 
participante a haya 


cada 
nan 


certificado. E participantenan ta 
haya cu e parti mas importante cu 
Sr. Adrian Delnevo a enfoca riba 
dje ta cu mester midi e tendencia 
di e parhanan y no e actual 
cantidad. Esaki ta principalmente 
pa miho maneho di e habitatnan. 
DNM por mira atras riba un 
workshop exitoso cu lo beneficia 
Aruba den e parti di conservacion 
di e Sternchinan. Danki na e 
organisacion Vogelbescherming 
di Hulanda cu a yuda pa realisa e 
workshop aki na Aruba. Pabien na 
e participantenan di e workshop, 
specialmente nos coleganan di 
DNM afdeling di Onderzoek en 
Monitoring. 

AHATA Impact Award 2023 a reconoce 4 compania 
pa nan impacto positivo den nos comunidad 


, 16 Juni, 2023 - Aruba 
Hotel S Tourism 
Association a introduci un 
programa di premiacion 
pa reconoce companianan 
responsabel cu ta priorisa 


mehoracion di nos 
comunidad. 
Un panel di hurado 


independiente, 
consistiendo di 5 persona 
profesional, a revisa 37 
aplicacion impresionante 
di compania cu ta dedica 
na crea impacto positivo 
den comunidad y no 
solamente na nan meta 
financiero. 


E hurado a crea criteria 
oficial pa skohe un 
ganador den 4 pilar di 
sostenibilidad, y asina 
reconoce nan esfuersonan 
excepcional na bienestar 
di nos isla: 

. Bucuti € Tara 
Beach Resort a gana 
AHATA Impact Award 
pa “Proteccion di Medio 
Ambiente”. 


. Divi € Tamarijn 
Beach Resort a gana 
AHATA Impact Award pa 
“Inversion den caridad”. 

. Bodegas 
Papiamento a gana 
AHATA Impact Award 
como “Campion pa 
Cultura”. 

. La Cabana Beach 
Resort a gana AHATA 
Impact Award pa 
“Desaroya Bienester di 
Empleado”. 


Durante un Asamblea 
General di miembro, 
Presidente y (CEO di 
AHATA, Tisa LaSorte, a 
entrega un obra di arte 
di artista Gilbert Senchi, 
na e 4 ganadornan den 
presencia di ehecutivonan 
den industria di turismo 
y Minister di Turismo y 
Salubridad Publico, Sr. 
Dangui Oduber. 


AHATA ta orguyoso di e 
dedicacion immenso di e 
ganadornan y ta gradici 
tur compania cu ta inclui 


metanan di sostenibilidad 
den nan plan anual y ta 
tuma accion pa contribui 
na cambio positivo den 
nos comunidad. Cu e 


exitoso programa di 
AHATA Impact Award, 
e asociacion di turismo a 
logra un meta principal 
pa apoya comercio cu tin 
maneho sostenibel y ta 
spera di por inspira mas 
participacion y dedicacion 
di munco comercial na 
practicanan di impacto. 


E panel di hurado, cu 
a dedica nan tempo 
y conocemento na e 
programa di premiacion, 
a consisti di: Daniel 
Tecklenborg — Director 
di CEDE, Rosabelle Illes 
— PHD den Psicologia y 
Miembro di Facultad di 
Universidad di Aruba, Jan 
Noordzij — Director di 
Advance Human Resource 
Services, Francielle Laclé 
— Advisor di Desaroyo 
Sostenibel, y Ray-Anne 
Hernandez, Director di 


UNOCA 

AHATA ta gradici e 
sponsors di e evento 
ceremonial: Balashi 
Brewery, Elite 
Productions, The Ritz- 


Carlton, Aruba, y BEE4 
Consultancy and Events. 


Pa mas informacion di e 
esfuersonan sostenibel di 
cada 37 nominacion pa 
AHATA Impact Award 
2023, bishita www.ahata. 
com. 

MINISTER ENDY CROES TA FELICITA SR. CHUA FARO 
CU A CUMPLI E BUNITA EDAD DI 75 AÑA 


: Dia 10 di juni ultimo, 
Sr. Chua Faro, a celebra 
su 75 aña di edad hunto 
cu famia-, bisiña- y 


amistadnan na Hoffie 
Seroe Janchi. Minister 
Endy Croes tabata 


presente na e ocasion 
special aki. Un fiesta 
familiar hopi bunita, 
hopi grandi y sigur cu 
hopi ambiente cu a bay te 


den ora laat di marduga. 
Entretenimento tabata 
den man di Caha di Orgel 
y Sr. Robert Maduro y 
banda Azucar a deleita 
esnan presente cu nan 
tremendo musica y 
repertorio. Un ambiente 
formidabel a reina den 
pueblo di Noord. Minister 
Endy Croes a hiba palabra 
pa felicita Sr. Chua Faro. 


Sr. Faro ta un persona 
hopi conoci na Aruba, 
specialmente den œ 
districto di Noord. Sr. 
Faro tabata un candidato 
riba lista di MEP desde 
aña 1985 y a participa 
na por lo menos tres 
eleccion. Tambe, Sr. Faro 
a fungi como miembro di 


directiva di Arubaanse 
Voetbal Bond. Pues, Sr. 
Faro tin deporte y sigur e 
disciplina di futbol na su 
curason. 


Minister Endy Croes 
ta gradici Sr. Faro pa e 
invitacion y momentonan 
bunita cu por a comparti 


hunto cu famia pa celebra 
e cumpleaños di e baluarte 
di Noord. Alabes Minister 
Endy Croes ta desea Sr. 


Chua hopi bendicion 
y ta felicita Sr. Chua 
cu a cumpli e bunita y 
respetoso edad di 75 aña. 

Plan Corporativo pa aña 2024 ta den preparacion: 


Aruba Tourism Authority fihando metanan 
turistico pa 2024 


Cu bista riba aña 2024, 
Oficina di Turismo A.T.A. 
a organisa su Global 
Marketing Meeting cu 
a tuma luga di 13 pa 15 
di juni. E reunion aki a 
conta cu participacion di 
miembronan di ekipo di 
A.T.A. di Norte America, 
Latino America, Europa y 
Aruba. 

E Global Marketing 
Meeting ta un reunion cu 
ta tuma luga anualmente 
y ta fungi como e fundeshi 
pa e Plan Corporativo y cu 
esey metanan di A.T.A., y 
pues pa Aruba su turismo, 
pa e siguiente aña. 

E obhetivo di e reunion ta 
pa concretisa e direccion 
strategico, traha un 
presupuesto y determina 
e resultadonan desea pa 
aña 2024. A.T.A. ta uza e 
sesion pa update metanan 
cu ta defini como parti di 
su plan multi-anual y ta 
fiha metanan nobo. 


Durante e prome dia di 
reunion, a dedica tempo y 
atencion na e posicion di 
Aruba, tanto for di punto 


di bista di “branding 
como tambe producto 
turistico. A evalua 


oportunidadnan existente 
pa fortifica conocemento, 
posicionamento y 
percepcion di Aruba. 
Tambe a toca temanan 
manera inventario di 
cambernan di hotel, otro 
tipo di acomodacion, 
tendencianan den 
mercado turistico, 
desaroyonan riba nos isla, 
como tambe den e area 
di Caribe y na paisnan 
competidor. 


Directornan di cada area 
a duna un presentacion 
tocante e perspectiva pa 
2023 y a presenta nan 
metanan pa cada mercado 
pa aña 2024. Esakinan 


ta basa entre otro riba e 
cantidad di vuelonan y 
asientonan disponibel, 
factornan interno y 
externo, strategia di 
diversificacion y costo 
di adkisicion. Tambe a 
indica si tin mercadonan 
nobo pa acerca y fondonan 
necesario pa logra esaki. 


Durante e di dos dia di 
reunion a pone enfasis 
riba e tema di ‘niche 
marketing’ pa aña 2024. 
Niche marketing ta e 
concepto di promociona 
y bende productonan of 
servicionan existente cu 
ta satisface necesidadnan 
specifico. Ya pa algun aña 
caba, Aruba ta pone enfoke 
specifico den e areanan di 
boda, salud y bienestar, 
cultura, gastronomia, 
naturalesa y turismo eco- 
consciente. Pa medio di 
diferente ehercicio, a bin 
cu ideanan nobo con pa 
incorpora e vision di niche 
marketing den e strategia 
di comunicacion pa aña 
2024. 


Pa toca riba e temanan 
ariba menciona a conta 


cu presentacionnan di 
Gilliany Oduber di Ritz 
Carlton Aruba, Edjean 
Semeleer di Go Cultura 
Foundation, Renwick 
Heronimo di Fundacion 
Museo Arubano, Gea 
Sougé di Gea Sougé 
Nature & Life Coaching, 
Kimberly Rooijakkers 
di Boardwalk Boutique 
Hotel Aruba, Urvin Croes 
di Infini Aruba y tambe 
Tyson Lopez y Edeline 
Berg di Fundacion Parke 
Nacional Aruba. 


E di tres dia di reunion a 
trata e tema di canalnan 
di distribucion y a evalua 
datonan colecta pa asina 
por yega na e ‘global lead 
generation strategy’ - esta 
e meta pa genera mas 
interes y ‘leads cerca 
posibel bishitantenan. 
Cu esaki por sigui traha 
riba e ‘roadmap’ y plan di 
mercadeo digital pa 2024, 
cu tambe lo forma parti di 
e Plan Corporativo hunto 
cu su presupuesto. 


Finalmente a establece 
asina yama ‘key 
performance indicators’ 


(KPIs)cutaeindicadornan 
cu lo midi e exito di cada 
iniciativa y esfuerso. 
Esaki ta ya caba integral 
den locual A.T.A. ta haci, 
pero a revisa esakinan. 


Miembronan di ekipo 
di A.T.A. a participa cu 
entusiasmo durante e 
sesionnan di e Global 
Marketing Meeting y ta 
comprometi pa traha 


hunto y realisa e vision pa 
futuro. 


Na final di dia, e trabou 
di A.T.A. no ta solamente 
pa promove e producto 
turistico, sino tambe 
pa crea experiencianan 


inolvidabel sigurando 
crecemento duradero 
pa Aruba, di manera 
sostenibel. 

Minister Dangui Oduber 


E STEERING COMMITTEE TASKFORCE FOR OTHER 
ACCOMMODATIONS A KEDA FORMA 


Dialuna Ministerio 
di Turismo y Salud 
Publico a tene un 
reunion importante cu 
diferente stakeholders 
tocante e futuro di e 
“other  accommodation/ 
vacation rentals”. Den 
e reunion aki tabata 
tin representantenan 
di ATA, Departamento 
di Impuesto, AHATA, 
Banco Central, Aruba 
Rentals Professionals 
Aruba (VRPA) ,team di 
Ministerio y DIP. 
Ultimamente ta tende e 
topico di vacation rentals 
basta, e topico aki sigur 
tin e atencion di Minister 
Dangui Oduber cu ta 
esun encarga pa trece e 
cambionan necesario. 


Steering Committee 
Taskforce for other 
accommodations 


Den un reunion organiza 
pa Minister  Oduber 
a instala un Steering 
Committee Taskforce for 
other accommodations, 
forma door di differente 
stakeholdersnan. E meta 
di e taskforce ta pa traha 
un rapport di datosnan 
concreto pa asina Minister 
Oduber y gobierno por hiba 
su maneho relata na other 
accommodation. Ta hopi 
importante pa gobierno 
tin un bista amplio di tur 
other accommodations cu 
Aruba ta ofrece. 

E reunion a duna e 
oportunidad na ATA, 
AHATA, departamento di 
impuesto, Banco Central 
y VRPA pa por a duna nan 
input. E idea ta pa yega na 
un maneho cu ta practico 
pa un y tur. 

Actualmente gobierno 
no tin un bista granular 
di e mercado di other 
accommodation na Aruba. 
Pesey e prome tarea di 
e taskforce aki lo ta pa 
haci un invetarisacion 
di henter e sector aki pa 


asina haya sa enberdad ta 
cuanto vacation rental tin 
na Aruba e momento aki. 
E tarea aki ta bay wordo 
haci un gran parti door 
di un compania local cu 
experticio riba e materia. 
Ta hopi importante pa 
bin cu regulacionnan pa 
propietarionan di other 
accommodations pa por 
crea e level playing field 
y tambe tin e compliance 
necesario. Gobierno ta 
bay regula esaki a base 
di otorgamento di un 
permiso di gobierno cu 
tur e propietarionan di 
e other accommodation 
mester tin pa por opera. 


Segun Minister Oduber 
esaki ta sumamente 
importante pa crea y 
mantene e calidad di e 
product Aruba y crea e 
level playing field cu tin 
mester den e sector. 

E mandatario a duna di 
conoce cu ya caba tin 
accionnan concreto cu 
a wordo determina kiko 
ta e siguiente pasonan. 
Minister Oduber a 
splica cu ya caba ta den 
proceso pa privatisacion 
di e unidad di Dienst 
Warenkeuring en Hygiene 
cu ta parti di DVG y tambe 
digitalisa henter e proceso 
di permisologia di horeca. 
E idea ta pa e unidad 
aki bira un sui generis y 
encarga su mes cu henter 
e proceso di dunamento 
di permiso y haci e control 
nan necesario pa mantene 
e calidad di nos producto 
Aruba. 

Esaki ta un proyecto cu ta 
cana hunto cu e proyecto 
“Digitalisering Horeca 
Vergunning”. 

Cu un vision cla kiko ta 
tur a pasonan cu mester 
tuma minister Oduber 
cu accionan concreto ta 
trahando cu su team riba 
e proyecto aki. 

Parti di e maneho eco- 
nomico di Minister Geof- 


frey Wever ta pa forti- 
fica lasonan comercial cu 
paisnan cerca pa mehora 
seguridad di cuminda, 
stabilisa costo di bida, y 
promove diverso actividad 
economico. 


Awo cu frontera maritimo 
ta habri entre Venezuela y 
Aruba desde 1 di mei ul- 


Minister Geoffrey Wever: 


Mas fruta y berdura yegando for di 
Venezuela 


timo, por mira e efectonan 
inicial positivo esaki tin 
pa nos pais. 


For di raportahenan di 
douana y “Secretaria de 
Economia Productiva y 
Exportacion” di estado 
Falcon, por nota cu cada 
siman tin mas kilo di ber- 
dura cu fruta ta yegando 
Aruba. 


Den e prome siman di juni 
aproximadamente 30.000 
kilo, a yega Aruba. Den e 
di dos siman di juni esaki 


tabata 70.000 kilo, un au- 
mento di mas cu 100%, y 
ta premira cu esaki lo sigui 
subi pa e tempo binidero. 


Esaki ta un indicacion cu 
e demanda ta existi. Si e 
trend aki sigui asina nos 
comunidad por spera re- 
duccion den prijs di pro- 
ductonan agricola. 


Esaki lo tin un efecto posi- 
tivo directo ariba e forsa 
di compra di nos ciudada- 
no nan. “Mi ta contento di 
mira cu e cantidad di ber- 
dura y fruta cu ta wordo 
importa di Venezuela cada 
siman ta crece”, Minister 
Wever a comenta, 


Seguridad di cuminda ta 
importante. Cu un sumi- 
nistro consistente y sufi- 
ciente di cuminda, di cali- 
dad nutritivo ta esencial 
pa mantene nos poblacion 
saludabel. 


Costo di bida ta un factor 
critico pa calidad di bida, 
y e prijs di cuminda ta 
un factor principal. Ben- 
eficionan di comercio cu 
paisnan serca ta conduci 
na reduccion di costo di 
transporte, y asina lo yuda 
baha prijs di productonan, 
y ta yuda acelera respons 
ora di crisis alimenticio, 
unda rapides ta crucial. 


Como parti di su maneho 
economico Minister Geof- 
frey Wever, lo sigi hasi es- 
fuerso pa fortifica e laso- 


SOLODIPUEBLOCOGMAIL. COM 
CEL.585 9500 


esaki ta trese pa reduci 
costo di bida y di hasi ne- 
goshi na Aruba. 


nan comercial cu paisnan 
den nos region pa probe- 
cha di e beneficio nan cu 


DEDICA NA TUR 
TATANAN RIBA NAN DIA 


ESPECIALMENTE MI TATA STIMA LORENZO 
V. BRITTEN DOCTOR BRITTEN DFM 
MI RUMANNAN VICTOR , LOUIS , CARLOS 
MI ESPOSO RAFAEL , MI NUERO I TUR MI 
SOBRINONAN RIBA NAN DIA " DIA DI TATA" 


" BALOR DI TATA." 


Canando den cunuco di pazuid 
a logra scucha un pajaro ta fluit 
e canto a resona asina precioso 
laga recorda tempo maraviyoso. 


A para keto pa cuminsa recorda 
tempo pasado unda e caminda 
a wordo dirigi pa mi tata stima 
cua planta balornan awe forma. 


Tin biaha bida a trese dificultad 
unda e tata a bringa e boluntad 
forma un hogar pa e keda stabil 
ma su lucha a mustra di ta debil. 


Por yuda e tata cana sin miedo 
atrabes di dune Amor no siendo 
lage dual den un desierto su so 
buscando e caminda doloroso. 


Cuanto tata a bandona e hogar 
pa motibo no tabata tin e lugar 
unda por a desahoga su dolor 
dunando e forsa mustre balor. 


Bida tin di bibe cu hopi tactica 
cada palabra bunita a practica 
unda tin union tin tur fortalesa 
mustra tata Amor pe progresa. 


YIUNAN BALORA I STIMA E SER 
CU DIOS A REGALA BO I DEBER 
DI YIUNAN E VINCULO MESTER 
TA STIME, RESPETE I OBEDECE. 


Autor : Omaira I. Rodriguez-Britten 


Diasabra 17 Juni 2023 


SO 


Pag. 13 


Accion cobramento debenan di 
boet alarga cu un siman 


Den cooperacion cu CEA (Cuerpo 
Especial Aruba) Ministerio Publi- 
co a dicidi pa alarga e cobramento 
di debenan di boet cu un siman. 

Desde dialuna 19 di juni venidero 
CEA lo bolbe subi caya pa bishita 
hendenan cu tin debe di boet y co- 
bra nan. Tur esnan cu no paga nan 
boet of no paga nan por completo, 
lo wordo deteni nan mes ora pa 


CEA y hiba KIA. 

Den e siman cu a pasa CEA a 
bishita casi 200 adres. Tur per- 
sona cu CEA a bishita a paga, cu 
excepcion di dos hende. E dos 
personanan aki a wordo hiba 
KIA unda nan ta sintando nan di- 
anan di castigo actualmente. En 
total OM y CEA a colecta mas di 
60.000 florin den e accion aki, cu 


ta bay pa Pais Aruba. 


No laga cos yega asina leu cu CEA 
yega na porta di cas. Si bo per- 
sona tin debe di boet, por paga 
nan na diferente manera. Online 
via cuenta bancario 4000905 
di ArubaBank bao mencion di e 
parketnummer. Dor di swipe na 
balie di OM of paga cu cash (sola- 


Prome Minister Evelyn Wever-Croes: 


“PERIODISTA PA UN DIA' TA CONSCIENTISA NOS MUCHANAN 
RIBA E IMPORTANCIA DI PRENSA NA ARUBA 


ORANJESTAD -- Diahuebs mer- 


dia, e Periodistanan pa un Dia, 
Khloé Destiny Dabian, Xylion pi- 
etersz, Ashaney Croes, Jaysmeline 
Hernandez Pinedo, Michiko Vis 
y Rayon Liu, acompaña pa nan 
mayornan, a drenta sala di pren- 
sa di Gobierno di Aruba na unda 
cu nan a haya un splicacion hopi 
amplio di tur loke ta pasa den un 
conferencia di prensa di Gobierno 
di Aruba y di e trabou di prensa 
na Aruba. Periodista pa un Dia' ta 
conscientisa nos muchanan riba e 
importancia di prensa na Aruba. 


Sandra Croes, presentadora den 
Conferencia di Prensa di Gobi- 
erno di Aruba, despues di a conta 
e proceso di cada conferencia di 


prensa di Gobierno, a expesa su 
sentimentonan di e stimacion y 
dedicacion cu e tin pa su trabou 
ora cu e ta guia cada conferen- 
cia di prensa den e sala aki. El a 
splica e muchanan cu den tur loke 
nan kier bira ora nan bira grandi, 
semper stima nan trabou y cu 
dedicacion pa asina nan por tin 
resultadonan feliz. 


Pa e siman aki, e periodista invita 
ta señora Alejandra Forero di Te- 
leAruba. Señora Forero, naci na 
Colombia, di mucha caba a sinti e 
inspiracion pa bira un periodista. 
Cu su 18 aña Alejandra a cum- 
insa studia Periodismo den un di 
e Universidadnan di mas presti- 
gio na Bogota, Politécnico Gran- 


colombiano y di eynan el a sigui 
studia y engrandece su conoci- 
mento mas y a traha pa diferente 
medio di comunicacion. Desde 
2011, Alejandra ta forma parti di 
nos comunidad y a traha pa radio 
y television local. Actualmente, 
Alejandra ta traha na nos planta 
di Television Nacional TeleAruba 
den su programa Primera Plana 
con Alejandra Forero, como peri- 
odista y presentadora. Alejandra 
e expresa na e muchanan cu ta un 
honor pe, pa cada dia informa nos 
comunidad. Ser periodista ta un 
pasion pero tambe un responsabi- 
lidad pa asina informa nos comu- 
nidad cu e berdad. 


Na final, Alejandra a conseha tur 
e muchanan pa nan sigui studia, 
pasobra studia ta e cos di mas im- 
portante si nan kier tin un futuro 
briyante. Pero tambe nan tin cu 
percura pa ta un bon ser humano 
cu tur hende, sin discriminacion, 
cu respect pa otro y por ultimo 
honra nan mayornan, pasobra 
esey ta un ley divino. 


Despues di e splicacionnan ricibi y 
e preparacionnan duna pa Alejan- 
dra Forero, e muchanan a bay en- 
contra cu Prome Minsiter Evelyn 
Wever-Croes den sala di Conseho 
di Minister y tur a keda hopi im- 
presiona y feliz di a conoce Prome 
Minister y di e splicacion di e tra- 


mente e siman aki). OM lo ta hab- 
ri durante lunch riba dialuna, dia- 
mars, diaranzon y diahuebs awor. 
No tin mester di haci afspraak pa 
pasa na balie. 


Ojo! Pagonan na Warda 
di Polis San Nicolas no 
ta posible mas. 


bou di Gobierno y e desicionnan 
importante cu ta wordo tuma den 
e sala di Conseho di Minister. 


Na final, e tuma luga e Conferen- 
cia di Prensa Hubenil den e sala 
di conferencia di Gobierno di 
Aruba na unda e muchan tur a 
haya e oportunidad pa haci nan 
preguntanan na Prome Minister. 
Curiosidad y creatividad di nos 
muchanan tocante e preguntanan 
haci, ta mustra cu nan tin hopi in- 
teres pa sa mas di Prome Minister 
pero tambe di Gobierno en gen- 
eral. Prome Minister a contesta 
cada pregunta y a nota e atencion 
cu e muchanan tawata pone pa 
haya contesta riba nan pregun- 
tanan. 


Prome Minister ta gradici tur es- 
nan cu a haci Periodista pa un 
Dia” posibel y un exito. Danki tam- 
be na señora Alejandra Forero pa 
su tempo pa splica nos muchanan 
mas di e trabou aki. Danki na e 
mayornan pa permiti nan yiunan 
participa y danki special na nos 
muchanan cu a participa. 


SOLODIPUEBLO(OGMAIL. COM 
CEL.585 9500 IES 

Minister Dangui Oduber 


MASHA PABIEN NA E GANADORNAN DI AHATA 


ORANJESTAD -— Dia- 
huebs atardi Minister di 
Turismo y Salud Publico 
sr. Dangui Oduber tabata 
presente na e Aruba Ho- 
tel and Tourism Asso- 
ciation - AHATA impact 
awards cu a tuma lugar 
na Ritz Carlton. E taba- 
ta un bunita evento ca- 
minda a duna reconoci- 
mento na companianan. 
Esaki ta e prome biaha 
cu AHATA Impact Award 
ta tuma lugar. 

A duna premio separa 
den cuater pilar clave di 
sostenibilidad cu ta: 1) 
Caridad (donacion fi- 
nanciero of trabao bo- 
luntario). 2)Promocion 
cultural. 3)Proteccion di 
nos medio ambiente.4) 
Contribucion na calidad 
di bida di empleado. 


Minister Oduber ta fe- 
licita e ganadornan di e 
AHATA Impact Awards 
di aña aki cu ta: Bucuti 
& Tara Beach Resort - 
La Cabana Beach Resort 
& Casino - Papiamento 
Rum - Divi Phoenix Re- 
sort, masha pabien. 
Minister Oduber ta haya 
cu e Impact Awards ta 
algo bunita caminda ta 
reconoce e esfuerso di 
companianan (miembro 
di AHATA) cu ta mas re- 
sponsabel. Companianan 
cu ta invertiendo den nos 
comunidad pa trece me- 
horacion. 


E forza di nos turismo ta 
den nos hendenan y tam- 
be den tur nos compani- 
anan cu ta brinda servi- 
cio na turistanan. 

Gobierno di Aruba tambe 
sigur ta hopi agradecido 
pa tur e bunita trabou- 
nan cu sector priva ta 
haci y e tawata un bunita 
momento pa duna nan 
tambe e reconocimiento. 


Di ra 17 Juni 202 

Minister Thijsen a asisti na recepcion 
Embahador di Azerbeidzjan 


Den Haag  — Minister 
Plenipotenciario mr. Ady 
Thijsen a atende e recep- 
cion na ocacion di celebra- 
cion di Independencia di 
Azerbeidzjan. Minister 


Thijsen a felicita embaha- 
dor Rahman Mustafayev 
cu nan dia Nacional. 


Durante di e recepcion 
Minister Thijsen a haci 


PUEBLO A HAÑA SU 
Æ PEN BEK 


Pa kualkier informacion 
_ solodipueblo@gmail.com 


of 
A 585-9500 


Gerencia Staff y Personal di 
Aruba Ports Authority N.V. ta extende 
nos mas sincero condolencia y forsa na famia di 


Sr. Mario "Mai" Federico Arends 


Tata di nos colega Mario Arends 


Cu Sr. Mario "Mai" F. Arends sosega na Paz 


uso di e oportunidad pa 
papia cu embahador di 


otro paisnan y 


den e mundo diplomatico 
asina fortalesa su network 


na Den Haag. 


Sv Estrella ta extende palabra di condolencia 
y forsa na familiaresnan di: 


Jaime Emiliano Dirksen 


Mihor Conoci Como: Emmi 


Na bida, un gran fanatico di SV Estrella su team di futbol y alaves suegro 
di Derrick Franken , miembro di bestuur di SV Estrella seccion futbol. 


SUL Qi 
Minister Ursell Arends: 


Reunion cu Directiva di SABA y Raad van 
Toezicht ta habri dialogo constructivo 

Diahuebs mainta 15 di 
juni, Minister Arends a 
sinta na mesa cu Raad 
van Toezicht y e directiva 
di SABA pa asina habri 
dialogo constructivo pa 
solucion duradero na bi- 
enestar general. 


Pa algun siman caba e 
topico di e impasse en- 
tre Gobierno di Aruba y 
SABA a bin ta ricibi hopi 
atencion den nos comu- 
nidad. For di Ministerio a 
tuma e stapnan necesario 
pa duna splicacion ariba e 
situacion y a remarca cu ta 
enfocando riba solucion. 
Den Parlamento di Aruba 


un mocion a wordo pre- 
senta pa Minister haci es- 
fuersonan pa bolbe reuni 
cu SABA y RvT. Durante 
e reunion por a tuma nota 
cu tabata tin un ambiente 
constructivo, cada partido 
a trece informacion di- 
lanti pa asina profundisa 
riba nan perspectiva den 
dialogo positivo. 


E punto cardinal di e im- 
passe ta e proceso di otor- 
gacion di subsidio cu mes- 
ter wordo haci manera ley 
ta stipula. E leynan aki 
ta rekeri un accountants- 
verklaring di e instancia 
cual ta trece siguransa 


riba e transparencia di 
uzo di fondonan publico 


Minister Arends ta remar- 
ca cu e ta satisfecho con e 
reunion a bay y e tin tur 
confiansa cu lo haya un 
solucion pronto pero cu 
esaki lo rekeri esfuerso di 
tur dos banda. 


Dialogo lo continua den 
e periodo binidero pa por 
yega na palabracionnan 
concreto entre Gobierno 
di Aruba y SABA pa lo 
cual ta trata e derecho di e 
trahadonan y tambe e ser- 
vicio di cuido pa nos adul- 
tonan mayor. 

